Lav et referat af nedenstående tekst:

Tekst:
Der er ved at gå inflation i rekord-begrebet. Igen har Aalborg Lufthavn haft rekordmange passagerer på en måned. Helt præcist har 146.500 passagerer enten rejst fra eller til Aalborg Lufthavn og det er 12,7 procent flere end i september sidste år. - Det er en milepæl i lufthavnens historie, september er ikke kun den bedste måned nogensinde, men det er første gang vi er over 140.000 rejsende, så det er en mærkbar rekord, konstaterer lufthavnsdirektør Søren Svendsen. Udenrigstrafikken er steget med 26 procent og chartertrafikken med 20,5 procent i forhold til september 2012. Aalborg Lufthavn har faktisk så meget vokseværk i passagerantallet, at de fysiske rammer nu også vokser. - Vi planlægger opførelse af 600 nye parkeringspladser, som skal stå klar til april 2014. Charteroperatørerne sætter flere sæder til salg ud af Aalborg Lufthavn og den internationale trafik vækster også, hvilket styrker vores beslutning om, at det nu igen er tid til at udvide antallet af p-pladser, siger Søren Svendsen,

Referat:
Igen, igen, igen har Aalborg Lufthavn tjekket rekordmange passagerer ind på en måned.